
Atbildes uz 29.04.2024. iesniegtajiem jautājumiem 


	Nolikuma 4.9.3.2.apakšpunkts nosaka, ka tehniskajā piedāvājumā obligāti it jāiekļauj: “Ziemas mehanizētās uzturēšanas maršrutu shēmas un ielu sarakstus ar kaisāmā materiāla patēriņa aprēķinu, vasaras mehanizētās uzturēšanas maršrutu shēmas un ielu sarakstus. Maršrutus jāiesniedz digitālā formātā (.shp, .dwg .dgn vai līdzvērtīgs) ar piesaisti LKS-92 TM koordinātu sistēmai. Ielu sarakstus jāiesniedz elektronisko tabulu formātā (MS Excel vai līdzvērtīgā formātā). Ziemas mehanizētās uzturēšanas maršruti jāaprēķina, ņemot vērā kaisāmā materiāla tilpnes ietilpību un vadoties pēc konkrētajā ielas posmā atļautā maksimālā braukšanas ātruma, ņemot vērā ārējos faktorus (sastrēgumu stundas, luksoforu darbību utt.).
 
Jautājums:
Minēto mehanizētās uzturēšanas maršrutu shēmu izstrādāšana ir ļoti darbietilpīga un attiecīgi arī resursietilpīga. Mehanizētās uzturēšanas maršrutu shēmas jau ir to uzturētāju rīcībā, kuri līdz šim izpildīja attiecīgos uzturēšanas darbus, un tādējādi tiem, gadījumā, ja tie piedalīsies šajā iepirkumā, būs priekšrocības. Uzskatām, ka samērīgi būtu prasīt mehanizētās uzturēšanas maršrutu shēmas izstrādāt tikai tam pretendentam, kuram būs piešķirtas Konkursa līgumslēgšanas tiesības, kas kā konkrētā termiņā pēc iepirkuma līguma noslēgšanas izpildāms pienākums būtu jānosaka līgumā. Pretendentu mehanizētās uzturēšanas maršrutu shēmas atsevišķi netiek vērtētas, pat nolikuma 5.1.5. apakšpunkts nosaka, ka Komisija ir tiesīga detalizētu Tehniskā piedāvājuma dokumentācijas atbilstības pārbaudi veikt tikai tam pretendentam, kuram būs piešķiramas Konkursa līgumslēgšanas tiesības katrā daļā. 
       Ņemot vērā minēto, lai neradītu nepamatotas priekšrocības atsevišķiem pretendentiem, lai pretendentiem nebūtu jātērē resursi mehanizētās uzturēšanas maršrutu shēmu izstrādāšanai, sagatavojot jau tā apjomīgos iepirkuma dokumentus, aicināt izvērtēt iespēju no nolikuma tehniskajam piedāvājumam pievienojamajiem dokumentiem svītrot mehanizētās uzturēšanas maršrutu shēmas, svītrojot no nolikuma 4.9.3.2. apakšpunktu.
Lūgums ņemt vērā, ka šādas prasības attiecībā uz maršrutu shēmām (kuras jāizstrādā iepirkuma iesniegšanas laikā) nav bijušas nevienā citā pilsētas uzturēšanas iepirkumā.

	


Atbilde:
Komisija skaidro, ka ziemas mehanizētās uzturēšanas maršrutu shēmu un vasaras mehanizētās uzturēšanas maršrutu shēmu izstrādāšanai ir nepieciešama informācija par pretendenta tehniskās bāzes/-žu atrašanas vietu/-am, kā arī par pretendentam pieejamās tehnikas daudzumu un veidiem. Ņemot vērā minēto, tikai pats pretendents var sagatavot ziemas/vasaras mehanizētās uzturēšanas maršrutu shēmas, optimizējot maršrutus atkarībā no pretendentam pieejamā tehniskā nodrošinājuma, kas vienlaicīgi rada iespēju Konkursā iesniegt konkurētspējīgu cenas piedāvājumu. Vienlaikus komisija norāda, ka atbilstoši iepirkuma līguma nosacījumiem izpildītājam patstāvīgi jāveic uzturēšanas darbu plānošana un realizēšana, līdz ar to pretendenta spēja sagatavot Konkursa tehniskajām specifikācijām atbilstošās ziemas/vasaras mehanizētās uzturēšanas maršrutu shēmas apliecina pretendenta spējas plānot un veikt iepirkuma līguma priekšmetā paredzētos uzturēšanas darbus, it īpaši, ņemot vērā apstākli, ka Rīgas transporta būvju uzturēšanas darbu apjoms ir ievērojami lielāks kā citās Latvijas pilsētās. Ņemot vērā iepriekš minēto, attiecīgi grozījumi Konkursa dokumentācija netiks veikti. 
